KAZALO

1. Uvod 3

2. Namenski prejemki za EKJS 3

3. Prejemki iz začasnih zneskov za prestrukturiranje (sektor sladkorja) 4

4. Pripombe k začasnemu izvajanju proračuna EKJS za leto 2011 4

5. Izvajanje namenskih prejemkov za EKJS 7

6. Izvrševanje prejemkov, ki izhajajo iz začasnih zneskov za prestrukturiranje (sektor sladkorja) 8

7. Izvajanje sklada za prestrukturiranje sladkorne industrije 8

8. Sklepi 8

PRILOGA 1: ZAčASNA PORABA PRORAčUNSKIH SREDSTEVZA EKJS DO 28. 2. 2011

UVOD

V razpredelnici 1 je za obdobje od 16. oktobra 2010 do 28. februarja 2011 predstavljena raven dejanskega izvajanja proračuna v primerjavi s sestavo odhodkov, kot je določena s kazalnikom, vzpostavljenim na podlagi določb člena 20 Uredbe Sveta (ES) št. 1290/2005[1].

NAMENSKI PREJEMKI ZA EKJS

Na podlagi določb člena 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi sklepov o potrditvi skladnosti, iz nepravilnosti in iz dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje odhodkov držav članic za EKJS. Če se del teh prihodkov ne porabi, se neporabljeni del samodejno prenese v naslednje proračunsko leto[2].

Proračun za EKJS za leto 2011 vključuje najnovejšo oceno Komisije glede zneska odobrenih proračunskih sredstev, ki bi bila potrebna za financiranje predvidenih odhodkov za tržne ukrepe in neposredne pomoči, ter ocene namenskih prejemkov, ki naj bi bili prejeti med zadevnim proračunskim letom, in prenesenega zneska namenskih prejemkov, ki je ostal iz prejšnjega proračunskega leta. Komisija je v svojem predlogu višine sredstev za EKJS v proračunu za leto 2011 upoštevala skupne pričakovane namenske prejemke in za leto 2011 zahtevala raven odobrenih sredstev, izračunanih tako, da so bili ocenjeni namenski prejemki odšteti od ocenjenih odhodkov za EKJS za isto leto. Proračunski organ je sprejel nov proračun EKJS, v katerem so odobrena sredstva vključevala pričakovane namenske prejemke.

Ob pripravi proračuna za leto 2011 so razpoložljivi namenski prejemki po ocenah Komisije znašali 1 247,0 milijona EUR, in sicer:

- pričakovani namenski prejemki v proračunskem letu 2011 so bili ocenjeni na 707,0 milijona EUR; pričakovani so bili prejemki iz popravkov pri potrditvi skladnosti in prejemki iz nepravilnosti v višini 600,0 milijona EUR oziroma 88,0 milijona EUR; prejemki iz dajatev na mleko so bili ocenjeni na 19,0 milijona EUR;

- pričakovani namenski prejemki, ki naj bi se v proračunskem letu 2011 prenesli iz proračunskega leta 2010, so bili ocenjeni na 540,0 milijona EUR.

Komisija je v proračunu za leto 2011 te prejemke v višini 1 247,0 milijona EUR namenila dvema shemama, in sicer:

- 500,0 milijona EUR za operativna sredstva za organizacije proizvajalcev v sektorju sadja in zelenjave ter

- 747,0 milijona EUR za shemo enotnega plačila.

Proračunski organ je v skladu s predlogom Komisije za ti dve shemi odobril sredstva v višini 292,0 milijona EUR oziroma 30 389,0 milijona EUR. Vsota zgoraj navedenih odobritev in namenskih prejemkov ustreza skupni oceni zahtevanih odobritev v višini 792 milijonov EUR za operativna sredstva za organizacije proizvajalcev v sektorju sadja in zelenjave ter 31 136,0 milijona EUR za shemo enotnega plačila.

V Prilogi, ki prikazuje začasno izvrševanje proračuna za leto 2011 za obdobje do 28. februarja 2011, proračunska sredstva za sektor sadja in zelenjave ter sektor nevezanih neposrednih pomoči predstavljajo odobrena proračunska sredstva za navedeni shemi, ki znašajo 491,1 milijona EUR oziroma 36 324,0 milijona EUR, pri čemer niso upoštevani zgoraj navedeni namenski prejemki. Če prištejemo prejemke, namenjene tema sektorjema, znašajo skupna odobrena proračunska sredstva za leto 2011 991,1 milijona EUR za sektor sadja in zelenjave ter 37 071,0 milijona EUR za sektor ločenih neposrednih pomoči.

PREJEMKI IZ ZAčASNIH ZNESKOV ZA PRESTRUKTURIRANJE (SEKTOR SLADKORJA)

Začasni zneski za prestrukturiranje sektorja sladkorja se obravnavajo kot namenski prejemki za financiranje pomoči pri prestrukturiranju sladkorne industrije in drugih pomoči, predvidenih v skladu za prestrukturiranje sladkorne industrije. Za tržna leta 2006/2007, 2007/2008 in 2008/2009 so bili ti zneski, ki se nanašajo na količinske kvote za sladkor, inulinski sirup in izoglukozo, dodeljene izvajalcem v posamezni državi članici, vplačani v sklad. V času priprave proračuna za leto 2011 se je pričakovalo, da se bo iz proračunskega leta 2010 v proračunsko leto 2011 prenesel znesek v višini 1 015,0 milijona EUR. Končni znesek namenskih prejemkov, prenesenih v leto 2011 za sklad za prestrukturiranje sladkorne industrije, je 1 044,8 milijona EUR.

PRIPOMBE K ZAčASNEMU IZVAJANJU PRORAčUNA EKJS ZA LETO 2011

Raven začasnega izvajanja proračuna za obdobje od 16. oktobra 2010 do 28. februarja 2011 je prikazana v Prilogi 1. Primerjana je s sestavo odhodkov na podlagi kazalnika, določenega v skladu z ureditvijo iz člena 20 Uredbe Sveta (ES) št. 1290/2005. V nadaljevanju je kratko pojasnilo nekaterih proračunskih členov, pri katerih se kažejo največja odstopanja med dejansko in pričakovano ravnijo izvajanja proračuna za leto 2011:

Tržni ukrepi

Uporaba odobrenih sredstev za intervencije na kmetijskih trgih je bila za 151,9 milijona EUR večja od ravni odobrenih proračunskih sredstev, določene po kazalniku z dne 28. februarja 2011. Razliko je mogoče pripisati zlasti vinskemu sektorju in programom za hrano. Hkrati pa drugi sektorji kažejo premajhno uporabo sredstev.

Žita (–62,1 milijona EUR)

Premajhna uporaba sredstev za to proračunsko vrstico v letu 2011 je rezultat obsežne prodaje žit za intervencijo, ki se je začela decembra 2010. Od 28. februarja 2011 je Komisija v okviru javnih razpisov prodala 2 404 000 ton ječmena in 88 000 ton pšenice, dosegla pa je znatno višje cene kot tiste, ki jih je predvidela v času priprave proračuna za leto 2011. Na tej stopnji Komisija meni, da bodo negativni odhodki v okviru te proračunske vrstice konec leta 2011 povzročili na splošno premajhno uporabo sredstev.

Programi za hrano (+23,1 milijona EUR)

Hitrejša uporaba odobrenih sredstev v primerjavi s kazalnikom v tem obdobju je zrcalna slika premajhne porabe v tej proračunski vrstici v letu 2010. Odraža dejstvo, da so bili upravni stroški držav članic, ki so povezani z upravljanjem programov iz leta 2010, prijavljeni šele v proračunskem letu 2011. Komisija na tej točki meni, da bodo odobrena proračunska sredstva zadostovala za kritje pričakovanih odhodkov.

Sadje in zelenjava (+98,6 milijona EUR v primerjavi z odobrenimi sredstvi)

Ta presežek se razlaga z odhodki za operativna sredstva za organizacije proizvajalcev, ki se financirajo z odobrenimi proračunskimi sredstvi in namenskimi prejemki za to shemo v proračunu za leto 2011 (opomba: za podrobnosti glej točko 2 zgoraj). Raven izvajanja je posledica uporabe kazalnika za obdobje do 28. februarja 2011 za odobrena proračunska sredstva, ki ne vključujejo namenskih prejemkov za ta sektor.

Komisija za zdaj meni, da bodo skupna odobrena proračunska sredstva za ta sektor zadostovala za kritje odhodkov, ki naj bi jih leta 2011 imele države članice.

Komisija je od leta 2010 za lažje razumevanje v preglednico začasnega izvrševanja iz Priloge vnesla opombo *. Ta kaže, kakšno bi bilo stanje, če bi se kazalnik z dne 28. februarja 2011 uporabil za predvidena skupna odobrena proračunska sredstva za financiranje tega sektorja. Kot je navedeno v točki 2, skupno financiranje, predvideno za ta sektor, sestavljajo odobrena proračunska sredstva v višini 491,1 milijona EUR in namenski prejemki za ta sektor, ocenjeni na 500,0 milijona EUR. Če bi kazalnik uporabili za skupna sredstva v višini 991,1 milijona EUR, ki bodo predvidoma na razpolago za ta sektor, bi bila uporaba premajhna za 52,5 milijona EUR.

Ta premajhna uporaba je povezana z operativnimi skladi za organizacije proizvajalcev, ki plačila izvajajo nekoliko počasneje kot v prejšnjih letih, ter s programom razdeljevanja sadja v šolah, ki je sorazmerno nov ukrep in še ne sledi nobenemu določenemu vzorcu izvrševanja. Oba zgornja primera naj bi bila začasna. Po drugi strani pa se pomoč za predhodno priznavanje skupin proizvajalcev v letu 2011 izplačuje hitreje kot v zadnjih treh letih.

Proizvodi sektorja za pridelavo grozdja (+117,3 milijona EUR)

V primerjavi s proračunskimi sredstvi in teoretično ravnjo izvrševanja po kazalniku z dne 28. februarja 2011 je trenutna prevelika uporaba posledica pospešenih plačil držav članic, predvsem za nacionalne programe pomoči v vinskem sektorju. To hitrejše izvrševanje ne predstavlja tveganj za prekoračitev odobrenih proračunskih sredstev, saj slednja temeljijo na zgornjih finančnih mejah, ki so za te ukrepe določene v zakonodaji.

Mleko in mlečni izdelki (- 14,1 milijona EUR)

V primerjavi s proračunskimi sredstvi in teoretično ravnjo izvrševanja po kazalniku z dne 28. februarja 2011 je uporaba premajhna. Ta je povezana zlasti s programom mleka za šole, za katerega so bila proračunska sredstva v proračunu v primerjavi z začetnimi potrebami povečana za 10 milijonov EUR. Povečanje proračuna se pri izvrševanju s strani držav članic trenutno ne odraža. Poleg tega je prodaja intervencijskega posnetega mleka v prahu, ki se je začela decembra 2010, v tej proračunski vrstici povzročila negativne odhodke, saj je prodaja potekala na ravni višjih cen, kot so bile predvidene v času priprave proračuna za leto 2011.

Goveje in telečje meso (+7,2 milijona EUR)

Hitrejša uporaba odobrenih sredstev v tej proračunski vrstici v primerjavi s kazalnikom je posledica večjih količin izvoza z nadomestili od pričakovanih v obdobju od 16. oktobra 2010 do 28. februarja 2011. Zaradi odprtja turškega trga za mesne proizvode iz EU se je izvozna dejavnost na tem trgu v prvi polovici leta STO 2010/11 znatno povečala. Komisija trenutno za to leto načrtuje več izdanih potrdil o izvozu, kot je bilo predvideno v času priprave proračuna za leto 2011. Zato Komisija na tej stopnji predvideva, da bo uporaba v tej proračunski vrstici v letu 2011 prevelika, kar se bo pokrilo s prenosom proračunskih sredstev, ki bodo na voljo v drugih proračunskih vrsticah s premajhno uporabo.

Neposredne pomoči

Uporaba odobrenih sredstev za neposredne pomoči je bila v primerjavi s kazalnikom z dne 31. januarja 2011 manjša za 9,7 milijona EUR.

Ločene neposredne pomoči (–77,4 milijona EUR glede na odobrena sredstva)

Skupne odobritve, ki so na voljo za potrebe tega sektorja, znašajo 37 071 milijonov EUR, vključno s predvidenimi 747 milijoni EUR namenskih prejemkov za shemo enotnega plačila. (Opomba: za podrobnosti glej točko 2 zgoraj).

Shema enotnega plačila (SEP) kaže premajhno uporabo sredstev v primerjavi z ravnjo kazalnika. Po hitri uporabi v prvih dveh mesecih proračunskega leta 2011 se je v januarju in februarju uporaba nekoliko upočasnila. Države članice so do zdaj izvedle že približno 94 % plačil v proračunu ocenjenih potreb, v letu 2010 pa je bilo ob tem času izvedenih 89 % plačil.

Raven izvajanja na področju ločenih neposrednih pomoči je mogoče pripisati tudi plačilom držav članic za shemo enotnega plačila na površino, pri katerih se kaže znatno manjša uporaba od vrednosti kazalnika. Izvajanje plačil sicer v večini držav članic poteka v skladu z utečenimi vzorci, vendar Bolgarija in Malta do konca februarja še nista izvedli nobenih plačil, plačila Poljske pa so bila občutno manjša. Komisija zdaj meni, da je to stanje začasno.

Komisija je od leta 2010 za lažje razumevanje v preglednico začasnega izvrševanja iz Priloge vnesla opombo *, ki kaže stanje, če bi se kazalnik z dne 28. februarja 2011 uporabil za predvidena skupna odobrena proračunska sredstva za financiranje tega sektorja. Kot je navedeno v točki 2, skupno financiranje, predvideno za ta sektor, sestavljajo odobrena proračunska sredstva v višini 36 324,0 milijona EUR in namenski prejemki za ta sektor, ocenjeni na 747,0 milijona EUR. Če bi kazalnik uporabili za skupna sredstva v višini 37 071,0 milijona EUR, ki bodo predvidoma na razpolago za ta sektor, bi bila poraba premajhna za 770,8 milijona EUR.

Druge neposredne pomoči (67,4 milijona EUR)

Nasprotno s stanjem ob koncu januarja je uporaba na dan 28. februarja 2011 prevelika še v okviru drugih neposrednih pomoči. Ta sprememba je posledica hitrejšega ritma izplačil pomoči na površino za bombaž ter prehodnih plačil za sadje in zelenjavo. Hkrati so pri nekaterih drugih shemah (premija za vzrejo krav dojilj in klavna premija za govedo) plačila počasnejša od ravni iz kazalnika. Po zdajšnjih ocenah naj bi bilo stanje v zvezi z vsemi navedenimi ukrepi začasno.

Revizija odhodkov za kmetijstvo

Potrditev obračunov iz preteklih let (+85,4 milijona EUR)

Trenutna raven izvajanja izhaja iz primerjave že opravljenih popravkov potrditev obračunov z ustreznim kazalnikom z dne 28. februarja 2011. Vendar je treba upoštevati, da v skladu z zakonodajnim časovnim okvirom vsi sklepi o potrditvi obračunov v tem proračunskem letu še niso bili sprejeti.

Poudariti je treba, da je Komisija v svojem pisnem predlogu spremembe za leto 2011 predlagala popravke v višini –72,0 milijona EUR. Končni znesek, vključen v proračun za leto 2011, je znašal –272,0 milijona EUR.

Komisija zdaj meni, da pričakovani popravki iz njenih sklepov o potrditvi obračunov in zaradi nespoštovanja rokov za plačilo pomoči s strani držav članic ne bi zadostovali za kritje izrednega zneska –200,0 milijona EUR. Komisija bi morala za zaprtje te proračunske postavke v letu 2011 posledični znatni primanjkljaj negativnih proračunskih sredstev pokriti s pozitivnimi proračunskimi sredstvi.

IZVAJANJE NAMENSKIH PREJEMKOV ZA EKJS

Preglednica v Prilogi prikazuje, da so bili do 28. februarja 2011 zbrani namenski prejemki v višini 1 227,5 milijona EUR, in sicer:

- prejemki, ki izvirajo iz popravkov na podlagi sklepov o potrditvi skladnosti, so znašali 236,1 milijona EUR, pri čemer se do konca proračunskega leta pričakujejo še dodatni zneski;

- prejemki, ki izvirajo iz nepravilnosti, so znašali približno 65,7 milijona EUR, pri čemer se do konca proračunskega leta pričakujejo še dodatni zneski;

- do zdaj je bila zbrana večina prejemkov iz dajatev za mleko, ki znašajo približno 20,6 milijona EUR, kar je nekoliko nad začetno oceno, ki je znašala 19,0 milijona EUR;

- nazadnje, v nasprotju z začetno oceno 540,0 milijona EUR so namenski prejemki, preneseni iz leta 2010 v leto 2011, znašali 905,1 milijona EUR.

Tako znesek namenskih prejemkov, ki so na razpolago za financiranje odhodkov EKJS, na dan 28. februarja 2011 znaša 1 227,5 milijona EUR. Komisija za zdaj ocenjuje, da namenski prejemki, ki jih je še treba zbrati, znašajo 384,6 milijona EUR (po ocenah naj bi bilo v proračunu za leto 2011 za 707,0 milijona EUR namenskih prejemkov, od česar jih je bilo zbranih za 322,4 milijona EUR).

IZVRšEVANJE PREJEMKOV, KI IZHAJAJO IZ ZAčASNIH ZNESKOV ZA PRESTRUKTURIRANJE (SEKTOR SLADKORJA)

V skladu z zakonodajo od novembra 2009 državam članicam niso bili zaračunani nobeni novi začasni zneski za prestrukturiranje. Zato so skupni namenski prejemki za sklad za prestrukturiranje sladkorne industrije enaki znesku, ki je prenesen iz proračuna za leto 2010 in znaša 1 044,8 milijona EUR (to je več kot 1 015,0 milijona EUR iz proračuna za leto 2011, saj so bila plačila ob koncu leta 2010 manjša od pričakovanih).

IZVAJANJE SKLADA ZA PRESTRUKTURIRANJE SLADKORNE INDUSTRIJE

Države članice so konec februarja 2011 izvedle plačila v višini 10,6 milijona EUR za pomoč za prestrukturiranje, diverzifikacijo ali rafiniranje sladkorja.

SKLEPI

Začasno izvrševanje proračunskih sredstev EKJS za leto 2011 za obdobje do 28. februarja 2011 kaže, da so mesečna povračila državam članicam za približno 219,6 milijona EUR presegla na kazalniku utemeljen znesek za izvrševanje proračuna. Zbrani so bili namenski prejemki v višini 1 227,5 milijona EUR, v letu 2011 pa naj bi zbrali še 384,6 milijona EUR.

Komisija pričakuje, da bodo namenski prejemki, ki so na razpolago, in tisti, ki naj bi bili zbrani med letom, uporabljeni za financiranje operativnih skladov za organizacije proizvajalcev in sheme enotnega plačila, kakor je bilo prvotno predvideno ob pripravi proračuna.

Kar zadeva povečanje popravkov potrditev obračunov za –200,0 milijona EUR na skupno –272 milijonov EUR (glej točko 4.3.1), bo Komisija pozorno spremljala izvrševanje proračuna, da bo videla, ali ji bo premajhna poraba v drugih delih proračuna omogočila financiranje dela teh negativnih odhodkov, ki ne bodo kriti s sklepi Komisije o potrditvi obračunov in drugimi popravki zaradi nespoštovanja rokov plačil pomoči v zadevnih državah članicah.

[pic]

[1] UL L 209, 11.8.2005, str. 1.

[2] Najprej je treba porabiti prenesene namenske prejemke, torej pred odobritvami, ki jih je izglasoval proračunski organ, ali namenske prejemke, ustvarjene med letom (člen 10 Finančne uredbe).